ऐसी चीज़ें जिनमे विटामिन C और एंटीऑक्सीडेंट्स मौजूद हो उनका अधिक मात्रा में सेवन करें। जैसे कि अंगूर में प्रचुर मात्रा में विटामिन C और एंटीऑक्सीडेंट्स पाए जाते हैं। अंगूर लिवर को प्राकृतिक रूप से साफ रखने की प्रक्रिया को सुचारू रूप से चलाता है। अंगूर का रस या अंगूर का जूस शरीर के अंदर मौजूद टोक्सिंस को बाहर निकालने में मदद करता है। इसमें फ्लवोनोइड (flavonoid) कंपाउंड जिन्हे नरिंगेनिन (naringenin) के नाम से जाना जाता है भी पाए जाते हैं जो आपके लिवर द्वारा फैट का संग्रह करने की बजाय उसे जला देते हैं। नींबू में विटामिन C की अधिकता होती है, जो टोक्सिंस को बाहर निकालने के लिए इन्हें पानी में घुलनशील पदार्थों में बदल देते हैं और इन्हें बाहर निकालने में सहायता करते हैं। सुबह-सुबह ताज़े नींबू का रस पानी के साथ पीने से आपका लिवर स्वस्थ होता है। आंवला भी विटामिन C से भरपूर होता है। ये लिवर को सुरक्षित रखने का काम करता है। रोजाना किसी ना किसी तरह आंवला जरुर खाएं।